Mitjançant l'Ordre TRE/259/2007, de 12 de juliol, es va concretar la línia d'actuació prevista al Pla de govern per a la prevenció de riscos laborals per als anys 2005-2008 i, mitjançant l'Ordre TRE/333/2008, d'11 de juny, modificada per l'Ordre TRE/169/2009, de 16 de març, es va establir una nova ordre de bases per tal de redefinir els sectors econòmics que podien ser objecte de subvenció, la delimitació de les accions subvencionables, així com l'adaptació a la nova codificació de la classificació catalana d'activitats econòmiques de 2009 dels sectors subvencionables, entre d'altres.
Mitjançant el Decret 30/2009, de 24 de febrer, de reestructuració parcial del Departament de Treball i del Departament d'Acció Social i Ciutadania, les competències dels centres especials de treball han passat del Departament d'Acció Social i Ciutadania al Departament de Treball.
Els centres especials de treball són empreses que asseguren un treball remunerat a persones amb discapacitat i garanteixen la seva integració laboral La seva plantilla ha de comptar amb un mínim del 70% de persones treballadores amb un grau de discapacitat igual o superior a un 33% Per tant, si bé bona part de la plantilla dels centres especials de treball estarà constituïda per treballadors i treballadores amb discapacitat, s'ha de tenir en compte que una altra part important de la plantilla es compon de personal no discapacitat, imprescindible per dur a terme la seva activitat.
Seguint amb la línia d'actuació iniciada en el I Pla de govern, punt de partida de les anteriors ordres de bases, l'Estratègia catalana de seguretat i salut 2009-2012 (II Pla de govern), que el Govern de la Generalitat de Catalunya va aprovar el 7 de juliol de 2009, recull, dins els seus objectius operatius, millorar les condicions de treball en matèria de seguretat i salut laboral mitjançant incentius econòmics a les empreses, així com posar especial atenció als col·lectius més vulnerables.
Atesa la situació econòmica actual amb una incidència directa sobre els problemes de liquiditat de les microempreses i petites empreses (pimes) i de cara a coadjuvar en l'esforç econòmic que els suposa assumir el cost econòmic d'aquestes inversions, juntament amb les peculiaritats que representen els centres especials de treball, el Departament de Treball considera adient establir unes noves bases que han de regir el sistema d'ajuts econòmics per donar suport a la inversió en maquinària i equips que millorin les condicions de treball, ampliar la possibilitat d'accedir a aquests ajuts i perfilar els requisits fins ara exigibles.
Tenint en compte les dades de sinistralitat, s'ha considerat convenient redefinir els sectors econòmics que poden ser objecte de subvenció.
Per tot això i per tal de concretar les obligacions i formes de justificació documental dels beneficiaris també és aconsellable derogar l'Ordre TRE/333/2008, d'11 de juny, modificada per l'Ordre TRE/169/2009, de 16 de març, i publicar una nova ordre a l'objecte d'establir unes noves bases del règim d'ajudes.
Atès el Decret 30/2009, de 24 de febrer, de reestructuració parcial del Departament de Treball i del Departament d'Acció Social i Ciutadania;
Atesos la Llei 38/2003, de 17 de novembre, general de subvencions, i el Reial decret 887/2006, de 21 de juliol, que n'aprova el Reglament;
Atès el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya;
Atesa la Llei 25/2009, del 23 de desembre, de pressupostos de la Generalitat de Catalunya per al 2010;
Vist l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta del director general de Relacions Laborals, amb l'informe previ de l'Assessoria Jurídica i de la Intervenció Delegada del Departament de Treball, i en ús de les facultats que m'han estat conferides,
La present Ordre té per objecte establir el règim jurídic de les bases reguladores de la concessió d'ajuts econòmics del Departament de Treball de la Generalitat de Catalunya a microempreses o petites empreses i als centres especials de treball que tenen centres de treball ubicats a Catalunya amb la finalitat de donar suport a la inversió en maquinària i equips que millorin les condicions de treball en l'àmbit de Catalunya, i obrir el període de presentació de sol·licituds per a la convocatòria de l'any 2010.
Accions objecte dels ajuts econòmics
2.1 Les accions objecte de l'ajut seran les destinades a l'adquisició, adaptació o substitució de maquinària i equips de treball que a través de mitjans tècnics de protecció col·lectiva contribueixin a la reducció o eliminació dels riscos laborals i suposin una millora de les condicions de treball exigibles legalment en empreses amb centres de treball ubicats a Catalunya.
2.2 Els mitjans tècnics de protecció incorporats per la maquinària i equips de treball a adquirir, adaptar o substituir hauran de suposar una millora de les condicions de treball que superi les exigències normatives vigents en matèria de prevenció de riscos laborals i sempre que prèviament, en cas d'adaptació o substitució, la maquinària i els equips de treball complissin els requisits mínims de seguretat i salut laboral, En tot cas la maquinària i els equips de treball han d'estar instal·lats, ser operatius i susceptibles de ser valorats tècnicament en el moment de presentació de la sol·licitud.
2.3 Les accions d'adequació, substitució o adquisició es realitzaran d'acord amb el que preveuen la Llei 31/1995, en particular l'article 17, i amb tota la normativa de desplegament, en particular el Reial decret 1215/1997, de 18 de juliol, pel que s'estableixen les disposicions mínimes de seguretat i salut per a la utilització pels treballadors dels equips de treball, i normativa complementaria, i el Reial decret 487/1997, de 14 d'abril, sobre disposicions mínimes de seguretat i salut relatives a la manipulació manual de càrregues que comporti riscos, en particular dorsolumbars, pels treballadors.
2.4 Els equips i la maquinària adquirits hauran de ser nous, afectes al procés productiu d'explotació de l'empresa i hauran de tenir els requisits tècnics corresponents legalment i reglamentàriament exigibles (marcatge o declaració de conformitat CE).
2.5 L'adequació dels equips haurà de tenir, si escau, el projecte visat pel col·legi professional corresponent.
2.6 Les actuacions objecte de subvenció han d'estar realitzades i pagades en la seva totalitat en el moment de presentar la sol·licitud.
Excepcionalment s'admetrà la justificació de pagament abans de l'esgotament del termini adient per esmenar els defectes, previ requeriment.
En el cas que hagin estat finançades amb fons propis, la inversió subvencionable ha de ser de més de 6.000 euros.
Així mateix, la inversió podrà ser finançada mitjançant arrendament financer (lísing) i serà subvencionable sempre que l'empresa es comprometi a exercir l'opció de compra.
No són subvencionables l'IVA, si té la condició de recuperable, els projectes d'instal·lació, visats, despeses de gestió, assessorament o similars.
No es subvencionaran les inversions quan entre l'empresa venedora i l'adquirent que sol·licita la subvenció hi hagi una vinculació especial: participació d'una d'aquestes en un 20% del capital de l'altra o bé que hi hagi socis comuns que tinguin, ells directament o els seus familiars fins el segon grau d'afinitat o consanguinitat, el 20% del capital de l'altra, com a mínim.
2.7 L'equip de treball o la màquina substituïda s'haurà de retirar definitivament del mercat o haurà de quedar inutilitzat.
Aquesta comprovació quedarà recollida a l'informe tècnic esmentat a l'article 8.4 d'aquesta Ordre.
2.8 No és subvencionable l'adquisició de maquinària i equips de treball en empreses de nou establiment o d'inici d'un nou procés productiu dins la mateixa activitat.
3.1 Anualment, en funció de les disponibilitats pressupostàries i per resolució del conseller o consellera de Treball es publicarà al DOGC la convocatòria pública per a la presentació de sol·licituds d'ajuts amb l'objecte que específicament preveu aquesta Ordre.
Les sol·licituds hauran d'indicar la disposició on figuren les bases reguladores, el termini de presentació de sol·licituds i la documentació a aportar, l'aplicació pressupostària a la qual s'ha d'imputar i la quantia màxima destinada.
3.2 En el supòsit que, un cop resolta la convocatòria dels ajuts que preveu aquesta Ordre, no s'hagi esgotat l'import màxim destinat per a l'exercici corresponent, o en el cas que s'obtinguin fons addicionals destinats a les accions que regula aquesta Ordre, es podrà, amb el romanent que en quedi o amb l'import d'aquests fons addicionals, obrir una nova convocatòria per a la concessió d'ajuts per dur a terme les accions que preveu aquesta Ordre, mitjançant resolució del director o directora general de Relacions Laborals.
En la dita resolució es concretaran els imports màxims destinats a l'atorgament d'aquests ajuts, que estarà condicionat a l'existència de disponibilitat pressupostària per a aquesta finalitat.
3.3 A mesura que es produeixin renúncies o revocacions de les ajudes i en el supòsit que un cop resolta la convocatòria s'hagi esgotat l'import màxim destinat a exercir les accions que regula aquesta Ordre, es podran assignar nous atorgaments als projectes que no van arribar a obtenir l'ajut tot i que acomplissin el conjunt dels requisits exigits, sempre que aquestes actuacions s'hagin realitzat en els terminis que estableix aquesta Ordre.
Beneficiaris dels ajuts econòmics
4.1 Podran ser beneficiàries dels ajuts econòmics que preveu aquesta Ordre les empreses que tinguin entre 1 i 49 treballadors assalariats i duguin a terme l'activitat en centres de treball ubicats a Catalunya.
El càlcul de les plantilles de les empreses es realitzarà d'acord amb els criteris establerts en l'article 72 de l'Estatut dels treballadors.
4.2 A més, les empreses han de tenir la consideració de microempreses o petites empreses, segons la Recomanació de la Comissió de la Unió Europea 2003/361/CE, de 6 de maig de 2003, que defineix la petita empresa com l'empresa que ocupa menys de 50 treballadors i que té un volum de negoci que no excedeix els 10 milions d'euros, i la microempresa com l'empresa que ocupa menys de 10 treballadors i que té un volum de negoci anual o un balanç general anual que no supera els 2 milions d'euros; i per al càlcul d'això caldrà atenir-se al que disposa l'article 3 de la dita Recomanació.
4.3 Igualment podran ser beneficiàries d'aquests ajuts les empreses catalogades com a centres especials de treball qualificats i inscrites en el Registre de centres especials de treball de Catalunya, independentment del seu nombre de treballadors.
5.1 5.1 Podran ser objecte de subvenció les actuacions realitzades per les empreses que compleixin els requisits que preveu l'article 2 i que tinguin associades al codi de compte de cotització principal de la Seguretat Social les divisions de la Classificació catalana d'activitats econòmiques (CCAE) que es determinin en cada convocatòria d'acord amb les dades de sinistralitat.
5.2 Els ajuts estaran adreçats a equips que, complint les condicions que conté l'article 2, incorporin mesures de protecció col·lectiva que contribueixin a la reducció o eliminació dels riscos relacionats amb:
a) Sobreesforços físics sobre el sistema musculoesquelètic, en especial els relacionats amb la manipulació de càrregues i els moviments repetitius, com ara:
I. Adopció de millores ergonòmiques en les caixes registradores, mitjançant l'adquisició d'escàners lectors de codis de barres associats a cintes transportadores en substitució dels sistemes fixos.
Adequació d'eines manuals a les característiques personals de l'usuari, com ara mànecs adaptats i fulles de tall orientades.
Adequació en funció de les eines manuals a les característiques individuals de les persones que les han d'utilitzar, com ara persones amb hemidominància esquerra.
Adquisició de màquines per desossar pernils i espatlles de porc que substitueixin l'eina manual.
V. Adquisició de lligadores de ferralla manuals elèctriques en substitució de les eines manuals.
Instal·lació de mecanismes que permetin suspendre les eines, aparells o materials a una altura adequada dins l'àrea de treball de l'operari per facilitar-ne la manipulació.
Adquisició de plataformes elevadores elèctriques per reduir els riscos derivats de l'adopció de postures forçades.
Adquisició d'assistents d'elevació mòbils.
Adquisició de sistemes pneumàtics d'elevació i transport de càrregues que permetin agafar, deixar, boleiar, pujar i baixar càrregues.
b) Aixafaments resultat d'una caiguda, en especial d'altura, com ara:
I. Adquisició de sistemes retràctils d'ancoratge de cinturons de seguretat per facilitar-ne l'ús efectiu en zones concretes de risc.
Adquisició de sistemes de pescants proveïts de sistemes retràctils d'ancoratge de cinturons com a alternativa i millora dels sistemes de protecció convencionals, per a utilització en encofrats horitzontals.
Adquisició de plataformes mòbils per a l'ús de persones, com ara telescòpiques o articulades, per efectuar treballs puntuals en alçada.
Adquisició de torres mòbils específiques per al formigonatge dels pilars, regides pel document d'harmonització HD 1004.
c) Contactes amb agents materials tallants, punxants, durs, rugosos, atrapaments i xocs i cops contra objectes, com ara:
I. Adquisició o adaptació d'equipaments redundants que aportin un nivell addicional de seguretat als sistemes existents en l'equip de treball per sobre el reglamentari exigit.
Adquisició d'equips auxiliars d'alimentació automàtics adaptables a les màquines o eines per treballar la fusta que elimini la necessitat d'acompanyar manualment la fusta.
En el cas d'adquisició d'equips mòbils automotors i vehicles en general que incorporin mesures de protecció col·lectiva segons estableix aquest article només es pot subvencionar la part corresponent a la millora preventiva.
Requisits per a l'obtenció dels ajuts econòmics
Les empreses beneficiàries hauran de complir els requisits següents:
c) Complir els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
d) Tenir centre de treball a Catalunya i que les actuacions reverteixin als llocs de treball ocupats per treballadors adscrits a aquests centres.
e) Acreditar que tenen un sistema d'organització i de gestió de la prevenció, d'acord amb la Llei 31/1995, de prevenció de riscos laborals, el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
f) No haver estat sancionades mitjançant resolució ferma per la comissió d'infracció molt greu en matèria de relacions laborals o en matèria de seguretat i salut en el treball, de conformitat amb el Text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost.
g) En el cas que la sol·licitant sigui una empresa amb una plantilla igual o superior a vint-i-cinc persones, complir l'obligació, d'acord amb els agents socials, d'indicar els mitjans que utilitzen per prevenir i detectar casos d'assetjament sexual i d'assetjament per raó de sexe i d'intervenció en els seus centres de treball, i la seva indicació, de conformitat amb l'article 29 de la Llei 5/2008, de 24 d'abril, del dret de les dones a eradicar la violència masclista.
h) Si la inversió subvencionable és inferior o igual a 6.000 euros, s'ha d'acreditar la concessió de finançament aliè.
i) En el cas de ser centres especials de treball, figurar inscrit com a centre especial de treball en el registre corresponent.
j) Efectuar la declaració responsable que estableix l'article 92.2.i) del text refós de la Llei de finances públiques de Catalunya.
k) Complir qualsevol altre obligació legal o reglamentària que les pugui afectar.
La quantia màxima prevista per als ajuts és de fins el 20% de la inversió a realitzar i sense que en cap cas es pugui superar la quantia màxima de 45.000 euros per beneficiari.
8.1 El procediment per a la resolució de concessió d'aquests ajuts és de caràcter reglat i es tramitarà basant-se en l'ordre cronològic de presentació de les sol·licituds La resolució d'atorgament està condicionada a l'existència de crèdit adequat i suficient.
8.2 L'òrgan competent per instruir l'expedient és el subdirector o la subdirectora de Seguretat i Salut Laboral i el competent per emetre resolució sobre la concessió d'aquestes subvencions és el director o la directora general de Relacions Laborals.
8.3 Si la sol·licitud no compleix els requisits establerts en cada convocatòria, es requerirà la persona sol·licitant perquè, en un termini de deu dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 14 de gener.
8.4 Completada i comprovada la documentació de l'expedient, se sol·licitarà un informe tècnic als centres de seguretat i salut laboral corresponents, que, amb la verificació prèvia de la maquinària i els equips, procediran a emetre l'informe corresponent de valoració.
8.5 El subdirector o la subdirectora general de Seguretat i Salut Laboral, vistos l'expedient i l'informe tècnic corresponent, formularà una proposta de resolució provisional, degudament motivada, que s'haurà de notificar als interessats de forma individualitzada i s'haurà de cursar per qualsevol mitjà que permeti tenir constància de la seva recepció, i es concedirà un termini de 10 dies per presentar al·legacions.
Transcorregut aquest termini i examinades les al·legacions que, si escau, hagin adduït els interessats, es formularà la proposta de resolució definitiva.
Es podrà prescindir del tràmit d'audiència quan no figurin en el procediment ni es tinguin en consideració altres fets ni altres al·legacions i proves que les que hagin adduït els interessats.
En aquest cas la proposta de resolució formulada tindrà el caràcter de definitiva.
8.6 El termini màxim per emetre resolució sobre les sol·licituds és de dos mesos a comptar des de la data de finalització del termini per presentar sol·licituds de l'ajut Si transcorregut aquest termini no s'ha dictat i notificat resolució expressa, les sol·licituds s'entendran desestimades, d'acord amb el que preveu l'article 3 de la Llei 23/2002, de 18 de novembre, d'adequació de procediments administratius, en relació amb el règim de silenci administratiu
8.7 La resolució de concessió o denegació de l'ajut que correspon al director o la directora general de Relacions Laborals, degudament motivada, es notificarà individualment a l'interessat, d'acord amb el que estableixen els articles 58 i 59 de la Llei 30/1992 de 26 de novembre, de règim jurídic de les administracions públiques i del procediment administratiu comú.
8.8 Contra la resolució de l'expedient, que no exhaureix la via administrativa, es podrà interposar recurs d'alçada davant el conseller o consellera de Treball en el termini d'un mes a comptar de l'endemà de la recepció de la seva notificació.
9.1 Els sol·licitants presentaran amb la sol·licitud la documentació següent:
a) Si és tracta d'una persona física, autorització per a la comprovació de les dades del DNI.
b) Autorització per a la comprovació de les dades del DNI (NIE en cas de persones estrangeres) de la persona que actua en nom i representació de la persona jurídica sol·licitant.
c) Fotocòpia compulsada de la targeta d'identificació fiscal.
d) En el cas que el sol·licitant sigui una persona jurídica, còpia compulsada de l'escriptura de constitució i dels estatuts, còpia compulsada del document acreditatiu de poders per actuar com a representant legal de l'empresa o entitat i documents acreditatius de la inscripció de l'entitat en el registre corresponent.
e) Declaració responsable d'estar al corrent de les obligacions tributàries amb l'Estat i amb la Generalitat i de les obligacions amb la Seguretat Social.
f) Declaració responsable conforme l'empresa compleix la normativa legalment i reglamentàriament establerta en prevenció de riscos laborals.
g) Declaració de l'existència d'altres subvencions o ajuts públiques i/o privades, nacionals o internacionals, per al mateix concepte, amb indicació de la quantia sol·licitada, del percentatge que suposen del cost total del projecte, de si estan en fase de sol·licitud o concessió i amb càrrec a quina entitat pública o privada s'ha sol·licitat, i amb indicació expressa del fet que si aquests ajuts estan subjectes a minimis, si escau.
h) Declaració de totes les subvencions o ajuts de minimis sol·licitats i/o rebuts de qualsevol administració pública durant el període dels tres exercicis fiscals anteriors, amb indicació de l'aspecte que si es troben en fase de sol·licitud o de concessió, del import sol·licitat i/o atorgat, així com la declaració on s'identifiqui l'exercici fiscal utilitzat per l'empresa sol· licitant, d'acord amb el Reglament (CE) 1998/2006, de la Comissió, de 15 de desembre, relatiu a l'aplicació dels articles 87 i 88 del Tractat dels ajuts de minimis.
i) Declaració conforme el centre de treball compleix els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
j) Declaració expressa conforme no s'incorre en cap dels supòsits previstos a l'article 13 de la Llei 38/2003, de 17 de novembre, general de subvencions.
k) Declaració expressa conforme no ha estat sancionat/ada per resolució ferma per la comissió d'una infracció greu en matèria d'integració laboral de persones discapacitades o molt greu en matèria de relacions laborals o en matèria de prevenció de riscos laborals, de conformitat amb el Text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost.
l) Declaració expressa conforme la màquina o equip de treball està instal·lat, operatiu i susceptible de ser valorat tècnicament en el moment de presentació de la sol·licitud.
m) Declaració expressa conforme l'empresa compleix els requisits necessaris perquè sigui considerada petita i mitjana empresa (pime), conforme al que estableix la Recomanació de la Comissió de la Unió Europea 2003/361/CE, de 6 de maig de 2003, excepte si es tracta d'un centre especial de treball, cas en què aquest haurà de presentar una declaració expressa conforme té un volum de negoci i un balanç general anual que no excedeix els 10 milions d'euros.
n) En el cas que la sol·licitant sigui una empresa amb una plantilla igual o superior a vint-i-cinc persones, declaració del compliment de l'obligació, d'acord amb els agents socials, d'utilització de mitjans per prevenir i detectar casos d'assetjament sexual i d'assetjament per raó de sexe i d'intervenció en els seus centres de treball, i la seva indicació.
o) Declaració responsable que abasti els següents aspectes: les remuneracions que percep el personal directiu de l'entitat subvencionada (entenent per directiu o directiva la persona que exerceix funcions executives i d'administració); el compromís de donar publicitat a aquestes remuneracions en la memòria que s'adjunta amb els estats comptables; el compromís de les entitats de mantenir, en el marc de la relació laboral preexistent i durant el període de vigència de la subvenció, l'estructura retributiva esmentada; el compliment de les regles establertes pels apartats a), b), c) i d) de l'article 90 bis de text refós de la Llei de finances públiques de Catalunya.
p) El projecte explicatiu que ha de contenir l'explicació detallada de les adquisicions, substitucions i adaptacions per a les quals sol·licita l'ajut, amb la justificació de la millora en la seguretat i salut que suposa la seva implantació.
q) Relació detallada del cost de la inversió, amb les seves corresponents factures originals o còpies compulsades, així com el document justificatiu de pagament.
r) L'avaluació de riscos corresponent als llocs de treball afectats per la mesura objecte de l'ajut i la planificació de l'activitat preventiva on consti la necessitat de dur-la a terme, d'acord amb el que està establert legalment i reglamentàriament.
s) Informe dels delegats o les delegades de prevenció o de la representació legal dels treballadors, si s'escau.
t) Full de domiciliació bancària degudament emplenat, d'acord amb el model del Departament d'Economia i Finances disponible a l'adreça d'Internet: http://www.gencat.cat/economia/serveis/models/index.html
u) En cas que el finançament s'hagi fet a través d'arrendament financer (lísing), s'ha d'aportar el contracte d'arrendament diligenciat per fedatari públic juntament amb la declaració responsable d'exercir l'opció de compra.
v) Còpia del contracte de finançament signat per la persona beneficiària i l'entitat bancària corresponent, si s'escau.
Les declaracions dels apartats e), f), g), h), i), j), k), l), m), n) i o), així com l'autorització dels apartats a) i b) per verificar les dades del DNI, s'inclouen dins de l'imprès de sol·licitud, i la signatura de la sol·licitud de la subvenció per part del/de la beneficiari/ària implica l'autorització a l'Administració de la Generalitat per a la funció de comprovació de les dades corresponents.
La documentació de l'apartat t) només s'haurà d'aportar en el cas de canvi de dades o si és el primer cop que se sol·licita un ajut o una subvenció al Departament de Treball o a la Generalitat de Catalunya.
En tot cas si la documentació presentada no és l'original ha d'estar compulsada.
9.2 En el cas de documents que ja estiguin en poder del Departament de Treball, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de l'entitat sol·licitant conforme no hi ha hagut modificacions en la data de presentació de la sol·licitud, i s'hi han de fer constar el lloc, la data i l'òrgan davant el qual es va presentar la documentació Aquesta declaració s'annexa a l'imprès de sol·licitud.
En el cas que sí que s'haguessin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment respecte del qual es va lliurar, s'haurà de presentar necessàriament la nova documentació.
9.3 Si la sol·licitud no conté la documentació esmentada en aquest article, es requerirà la persona sol·licitant perquè, en un termini de deu dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, d'acord amb l'article 8.3 d'aquesta Ordre.
Termini d'execució de les accions
Les accions hauran de ser realitzades en el període determinat en cada convocatòria.
D'acord amb l'article 95 del Text refós de la Llei de finances públiques de Catalunya, i amb l'article 14 de la Llei 38/2003, de 27 de novembre, general de subvencions, els beneficiaris de les subvencions que regula aquesta Ordre estan sotmesos a les següents obligacions:
a) Complir l'objectiu, executar el projecte que fonamenta la concessió de l'ajut i acreditar-ho davant el Departament de Treball.
b) Sotmetre's a les actuacions de comprovació que corresponguin al Departament de Treball i a les de control de l'activitat econòmica i financera que corresponguin a la Intervenció General de la Generalitat, a la Sindicatura de Comptes o a altres òrgans competents, aportant tota la informació que els sigui requerida en l'exercici de les actuacions anteriors.
c) Comunicar al Departament de Treball l'obtenció d'altres subvencions, ajuts, ingressos o recursos per la mateixa finalitat procedents de qualsevulla de les administracions o entitats públiques o privades, i les alteracions de les condicions per les quals es va atorgar l'ajut.
Aquesta comunicació es farà tan aviat es conegui, i en tot cas abans de la justificació de l'aplicació.
d) Mantenir els equips objecte dels ajuts en l'empresa per la meitat del temps de la seva vida útil indicada pel fabricant i, si no, almenys durant 18 mesos comptadors a partir de la data de concessió de l'ajut.
e) Complir les obligacions establertes als articles 90 bis i 92 bis del text refós de la Llei de finances públiques de Catalunya.
f) Qualsevol altra obligació que estableixi l'article 14 de la Llei 38/2003, de 17 de novembre, general de subvencions.
Justificació de les despeses i ordenament del pagament
12.1 La justificació de la inversió i del pagament de les despeses que estableix l'article 2 s'ha de presentar juntament amb la sol·licitud.
12.2 La justificació de les inversions s'efectuarà mitjançant factures originals o documents amb valor probatori equivalent vàlids en dret on apareguin desglossats amb detall suficient els diferents conceptes finançats i en la qual constin la data de lliurament, adaptació o adequació de la maquinària i equips.
Si la inversió s'ha fet mitjançant un arrendament financer (lísing), juntament amb la declaració responsable d'exercir l'opció de compra s'ha d'aportar el contracte d'arrendament diligenciat per fedatari públic, factura original o còpia compulsada emesa a nom de l'entitat financera o societat lísing, així com el seu justificant de pagament.
En tot cas, la documentació presentada haurà d'acreditar degudament l'efectivitat de la despesa realitzada.
12.3 La justificació del pagament només s'admetrà si ha estat realitzat a través d'una entitat financera i s'acreditarà mitjançant la presentació del moviment bancari que acrediti la sortida efectiva dels fons: ingrés, transferència bancària o la sortida bancària d'un xec.
Excepcionalment, es pot admetre el pagament en metàl·lic fins a 3.000 euros de la inversió, sempre que es presenti el corresponent rebut emès per l'entitat proveïdora i l'anotació comptable realitzada per l'empresa.
12.4 El pagament s'ordenarà un cop s'hagi verificat la realització efectiva de l'objecte de l'ajut i s'hagi comprovat la correcció de la documentació que integra l'expedient.
Incompatibilitats i concurrència
Els ajuts atorgats a l'empara de la present Ordre seran incompatibles amb qualsevulla altra ajuda obtinguda pels beneficiaris d'aquella amb idèntic objecte i que es puguin obtenir per a la mateixa finalitat.
Invalidesa de les resolucions de concessió
Les causes de nul·litat i anul·labilitat de la resolució de concessió són les establertes a l'article 36 de la Llei 38/2003, de 17 de novembre, general de subvencions, i es procedirà conforme estableix aquest article.
L'empresa beneficiària pot renunciar de manera expressa, totalment o parcialment, a l'ajut, i, a aquest efecte, l'òrgan que el va concedir en dictarà la resolució corresponent, i aquesta adquireix des del mateix moment de la renúncia l'obligació inexcusable de retornar amb caràcter immediat els imports a què ha renunciat que hagin pogut ser abonats.
Les quantitats que s'han de reintegrar tenen la consideració d'ingressos de dret públic de naturalesa no tributària, i els és aplicable, a efectes de càlcul, l'interès de demora, en els termes que estableix l'article 38 de la Llei 38/2003, de 17 de novembre, general de subvencions.
Seguiment i control de les accions
Les persones i entitats beneficiàries de les subvencions s'han de sotmetre a les actuacions de comprovació que el Departament de Treball consideri necessàries i a les de control financer que corresponguin, d'acord amb el que preveuen els articles 90 bis i 97 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i els articles 45 i 46 de la Llei 38/2003, de 17 de novembre, general de subvencions.
Els ajuts que preveu aquesta Ordre són ajuts de minimis i, per tant, estan sotmesos al règim inclòs en el Reglament (CE) núm 1998/2006, de la Comissió, de 15 de desembre, relatiu a l'aplicació dels articles 87 i 88 del Tractat CE als ajuts de minimis L'ajut total de minimis concedit no pot excedir els 200.000 euros en un període de tres exercicis fiscals Aquest límit s'aplicarà independentment de la forma de l'ajut o de l'objectiu perseguit.
Són causes de revocació, i es procedirà a la revocació total o parcial de la subvenció i, si s'escau, al reintegrament de les quantitats percebudes indegudament, amb l'interès que correspongui, d'acord amb el que preveuen els articles 99 i 100 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i l'article 37 de la Llei 38/2003, de 17 novembre, general de subvencions, les següents:
a) Obtenció de l'ajuda falsejant les condicions requerides o ocultant les que ho haurien impedit.
b) Incompliment total o parcial de l'objectiu, de l'activitat, del projecte o la no-adopció del comportament que fonamenta la concessió de la subvenció.
c) Incompliment de l'obligació de justificació o la justificació insuficient, en els termes que estableixen l'article 30 de la Llei 38/2003, de 17 novembre, general de subvencions (BOE núm. 276, de 18.11.2003), i aquesta Ordre.
d) Incompliment per part dels beneficiaris de l'obligació d'adoptar mesures de difusió per tal de donar l'adequada publicitat al caràcter públic del finançament del programa.
e) Resistència, excusa, obstrucció o negativa a les actuacions de comprovació i control financer, així com l'incompliment de les obligacions comptables, registrals o de conservació de documents quan d'això derivi la impossibilitat de verificar la utilització dels fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualssevulla administracions o ens públics o privats, nacionals, de la Unió Europea o d'organismes internacionals.
f) Incompliment de les obligacions imposades per l'Administració als beneficiaris, així com dels compromisos que aquests hagin assumit amb motiu de la concessió dels ajuts, sempre que afectin o es refereixin a la manera en què s'han d'aconseguir els objectius, realitzar l'activitat, executar el projecte o adoptar el comportament que fonamenta la concessió de l'ajut.
g) Incompliment de les obligacions imposades per l'Administració als beneficiaris, així com dels compromisos que aquests hagin assumit amb motiu de la concessió de la subvenció, diferents dels anteriors, quan d'això derivi la impossibilitat de verificar l'ús donat als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualssevulla administracions o ens públics o privats.
h) La inexactitud o la falsedat de les declaracions a què fa referència l'article 92.2.i) del text refós de la Llei de finances públiques de Catalunya.
i) L'incompliment de les obligacions establertes a l'article 92 bis del text refós de la Llei de finances públiques de Catalunya, sens perjudici de les responsabilitats de qualsevol tipus en què hagi pogut incórrer com a conseqüència de la inexactitud o la falsedat en la declaració.
j) En els altres supòsits previstos en la normativa reguladora de la subvenció.
19.1 Si el Departament de Treball, com a conseqüència de la seva actuació de comprovació o arran dels controls practicats per la Intervenció General, constata que s'han produït les causes de revocació esmentades en l'article anterior, sens perjudici del que estableixen els articles 98 i 100 de la Llei de finances públiques de Catalunya, s'iniciarà la tramitació del corresponent expedient de revocació, el qual ha de concloure en el termini de 6 mesos des de la data en què s'hagi notificat la resolució d'inici d'expedient.
Es notificarà a l'interessat l'esmentada resolució, per tal que, en el termini de deu dies, formuli les al·legacions que consideri necessàries per a la seva defensa, així com perquè pugui presentar mitjans de prova.
Vistes les actuacions realitzades, i amb l'audiència prèvia de les persones interessades, l'òrgan corresponent emetrà proposta de resolució, que elevarà conjuntament amb la resta de l'expedient a l'òrgan competent, per tal que adopti la resolució adient.
19.2 Mitjançant resolució de l'òrgan que, si s'escau, correspongui d'acord amb les previsions d'aquesta Ordre, es podrà revocar totalment o parcialment l'ajut i reclamar el reintegrament de les quantitats percebudes indegudament amb exigència dels interessos que corresponguin, d'acord amb el que disposen el Text refós de la Llei de finances de Catalunya i la Llei 38/2003, de 17 de novembre, general de subvencions.
L'esmentada resolució es notificarà a l'interessat mitjançant correu certificat o qualsevol mitjà que permeti tenir constància que l'ha rebuda.
19.3 D'acord amb l'article 104 del Text refós de la Llei de finances públiques de Catalunya, en la redacció que en fa la Llei 12/2004, de 27 de desembre, de mesures financeres, la resolució de revocació exhaureix la via administrativa, i es pot impugnar davant l'òrgan jurisdiccional contenciós administratiu en el termini de dos mesos comptadors a partir de l'endemà de la seva notificació, sens perjudici que potestativament es vulgui interposar recurs de reposició, en el termini d'un mes a comptar de l'endemà de la notificació, davant el director o la directora general de Relacions Laborals.
19.4 L'òrgan competent per a la tramitació del procediment de revocació de la subvenció que, si s'escau, s'hagi d'incoar serà el subdirector o la subdirectora general de Seguretat i Salut Laboral i l'òrgan competent per emetre'n resolució serà el director o la directora General de Relacions Laborals.
20.1 Els beneficiaris hauran de donar l'adequada publicitat del caràcter públic del finançament de les activitats, inversions o actuacions de qualsevol tipus que siguin objecte de subvenció en els termes establerts reglamentàriament.
En qualsevol documentació escrita o gràfica que faci referència a aquestes accions es farà constar clarament el suport del Departament de Treball.
20.2 El Departament de Treball pot establir, dirigir i gestionar la difusió de les accions dutes a terme per difondre'n el coneixement.
Si ho considera convenient, el Departament de Treball pot publicar les memòries, els estudis o altres treballs derivats de les accions dutes a terme a l'empara d'aquesta Ordre.
Quan les subvencions concedides, individualment considerades, siguin d'un import igual o superior a 3.000 euros, el director general o directora general de Relacions Laborals donarà publicitat dels atorgaments d'aquestes subvencions mitjançant la seva publicació al DOGC i al tauler d'anuncis del Departament de Treball (c.
Sepúlveda, 148-150), amb indicació de la convocatòria, el programa i el crèdit pressupostari al qual s'han imputat, el beneficiari, la quantitat concedida i la/les finalitat/s de l'ajut.
Si són d'un import inferior a la quantitat esmentada, la publicitat es farà mitjançant l'exposició de les ajudes atorgades al tauler d'anuncis anteriorment esmentat.
A aquestes ajudes els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, pel que fa als aspectes bàsics.
23.1 S'obre convocatòria per a l'any 2010 per a la presentació de sol·licituds dels ajuts econòmics per donar suport a la inversió en maquinària i equips que millorin les condicions de treball.
El termini per a la presentació de sol·licituds i de la documentació que preveu l'article 26 d'aquesta Ordre s'inicia a partir de l'endemà de la publicació d'aquesta Ordre al DOGC i finalitza el 30 d'abril de 2010.
Qualssevulla sol·licitud presentada fora del termini indicat no es podrà admetre a tràmit per extemporània.
23.2 Són objecte de l'ajut per a l'any 2010 les accions que hagin estat realitzades a partir de l'1 de setembre de 2009 fins el moment de presentació de la sol·licitud, amb el termini màxim del 30 d'abril de 2010, d'acord amb les condicions i requisits que estableix l'article 2.
23.3 Les sol·licituds de les subvencions o ajuts s'han de presentar segons el model normalitzat, que estarà a disposició dels interessats a la pàgina web del Departament de Treball de la Generalitat de Catalunya [URL], o en qualsevol de les adreces següents: al registre del Departament de Treball (c.
Sepúlveda 148-150, 08011 Barcelona) o en qualsevol dels seus Serveis Territorials a Barcelona (c.
23.4 Les sol·licituds s'han de presentar dins del termini establert i a les adreces indicades a l'apartat anterior.
També es poden presentar en qualsevol de les formes que preveu l'article 38.4 de la Llei 30/1992, de 26 de novembre, del règim jurídic de les administracions públiques i del procediment administratiu comú.
23.5 Les bases reguladores d'aquesta convocatòria són les que estableix aquesta Ordre.
Aplicació pressupostària i imports màxims per a l'any 2010
24.1 L'import màxim destinat a l'atorgament dels ajuts econòmics que preveu aquesta Ordre és de 2.000.000 d'euros, amb la possibilitat de ser ampliada, un cop realitzades les modificacions pressupostàries oportunes, fins a un màxim de 4.000.000 d'euros, amb càrrec a la partida TI03/770.0001.00/3360 del capítol VII dels pressupostos de la Generalitat de Catalunya per l'any 2010.
24.2 L'atorgament d'aquests ajuts està supeditat a les disponibilitats pressupostàries, i condicionat a l'existència de crèdit adequat i suficient en el moment de la resolució de concessió de les subvencions.
25.1 Podran ser objecte de subvenció les actuacions realitzades per les empreses que compleixin els requisits que preveu l'article 2 i que tinguin associades al codi de compte de cotització principal de la Seguretat Social les divisions de la Classificació catalana d'activitats econòmiques (CCAE):
Excepcions: 521, 5222, 5223, 5224 i 5229.
Excepcions: 261, 262, 263, 265, 266, 267 i 268.
Excepcions: 1411, 1412, 1413, 1414 i 142.
Indústries de productes alimentaris i begudes (CCAE: 10, 11 i 35.
Edició, arts gràfiques i reproducció de suports enregistrats (CCAE: 18, 58 i 59.
Activitats de serveis socials amb allotjament: CCAE 87.
Els sol·licitants presentaran amb la sol·licitud i la documentació que estableix l'article 9 d'aquesta Ordre.
Disposicions addicionals.1 El Departament de Treball durà a terme un estudi d'impacte sobre els resultats derivats de les subvencions que regula aquesta Ordre i d'acord amb els objectius previstos..2 En tot el que no prevegin les bases reguladores aprovades per aquesta Ordre caldrà atenir-se al que estableix el capítol IX del text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, i la Llei 38/2003, de 17 de novembre, general de subvencions, i el Reial decret 887/2006, de 21 de juliol, que aprova el Reglament general de subvencions en tot el que tingui la consideració de bàsic.
Queda derogada l'Ordre TRE/333/2008, d'11 de juny, modificada per l'Ordre TRE/169/2009, de 16 de març, per la qual s'aproven les bases reguladores que han de regir el sistema d'ajuts econòmics per donar suport a la inversió en maquinària i equips que millorin les condicions de treball.
Aquesta Ordre entrarà en vigor l'endemà de la publicació al DOGC.